ઇમામ મુસા કાઝીમ(અ.સ.)એ ફરમાવ્યું : “તે કાએમ(અ.સ.), જેઓ ઝમીનને ખુદાના દુશ્મનોથી પાક કરશે અને ઝમીનને ઇન્સાફ અને સમાનતાથી ભરી દેશે, જેવી રીતે તે ઝૂલ્મ અને જૌરથી ભરાઇ ગઇ હશે. તેઓ મારા પાંચમાં ફરઝંદ છે. તેઓ તેમની જાનના ખૌફથી લાંબી ગૈબતમાં હશે અને તે સમયમાં (એટલે કે ગૈબતના સમયમાં) કેટલાક જુથ દીનથી ફરી જશે અને કેટલાક દીન ઉપર સાબીત કદમ રહેશે. મુબારક થાય તે શીઆઓને જેઓ ગૈબતમાં અમારી વિલાયતથી જોડાએલા રહે અને અમારી દોસ્તી અને અમારા દુશ્મનોથી દુશ્મની પર બાકી રહે, તેઓ અમારાથી છે, અને અમે પણ તેઓથી છીએ. તેઓ અમારી ઇમામતથી ખુશ છે અને અમે પણ તેઓના અમારા શીઆ હોવાના કારણે ખુશ છીએ. ખુદાની કસમ! અમે તેઓની કિસ્મત પર ફખ્ર કરીએ છીએ કે તેઓ કયામતમાં અમારા દરજ્જામાં હશે.